Ciljevi realizacije sadržaja u produženom boravku u skladu su s općim ciljevima osnovnog obrazovanja:

* omogućiti djetetu pun život i otkriti njegove/njezine pune potencijale kao jedinstvene osobe
* omogućiti djetetu njegov/njezin razvoj kao socijalnog bića kroz život i suradnju s ostalima kako bi doprinijela/doprinio dobru u društvu
* pripremiti dijete za daljnje obrazovanje i cjeloživotno učenje

Specifični ciljevi:

* potpun i harmoničan razvoj djeteta
* važnost isticanja individualnih različitosti (svako dijete je jedinstveno; osigurava mu se razvoj svih potencijala)
* fokusiranje na učenje (ističe se važnost onoga što dijete uči i procesa kojim usvaja znanja)
* izmjena mnogobrojnih pristupa učenju
* učenika se nastoji osposobiti za samostalno učenje
* ističe se radost učenja i potiče motiviranost za učenje
* osvijestiti važnost učenja i potiče motiviranost za učenje
* osvijestiti važnost učenja temeljenog na okruženju
* pismenost (jezična i matematička)
* razvoj osjećaja za hrvatski indentitet
* pluralizam, poštivanje različitosti i važnost tolerancije
* funkcioniranje kurikuluma u odnosu na jednakost i korektnost pristupa u obrazovanju
* partnerstvo u obrazovanju
* uloga tehnologije u obrazovanju
* temeljna uloga obrazovanja u ranom djetinjstvu
* olakšavanje prijelaza iz nižih u više razrede osnovnog obrazovanja
* uloga rada u produženom boravku u postavljanju uzorka za cjeloživotno učenje





**OSNOVNA ŠKOLA MATE LOVRAKA, KUTINA**

**CRKVENA ULICA 57**

**44320 KUTINA**

Telefon/telefax: 044/683-277

Internet adresa: [www. os-mate-lovraka-kt.skole.hr](http://os-mate-lovraka-kt.skole.hr)

E mail: [skola@os-mate-lovraka-kt.skole.hr](mailto:skola@os-mate-lovraka-kt.skole.hr)





**OSNOVNA ŠKOLA**

**MATE LOVRAKA , KUTINA**

Učimo kroz igru!

Rujan, 2019.

**PRODUŽENI BORAVAK**

Suvremeni način života sve većem broju roditelja nameće potrebu zbrinjavanja djeteta mlađe školske dobi koje nakon redovne nastave odlazi kući i bez nadzora provodi vrijeme do dolaska roditelja.

Škole time dobivaju novu i zahtjevniju ulogu koja od zaposlenika zahtijeva organiziraniju skrb za dijete tijekom cijelog dana. Produženi boravak, jedan je od modela kojim se mogu kvalitetno i sustavno riješiti navedeni problemi, osobito u urbanim sredinama. Nova uloga škole na taj će način biti maksimalno i racionalno iskorištena jer pruža nebrojene mogućnosti djelovanja u svrhu pravilnog razvoja i rasta svakog djeteta u kvalitetnu osobu.

Rad u produženom boravku mnogo je drugačiji od klasične nastave, ali i cjelovitiji i bogatiji. Učiteljica određuje vježbe i zadatke pomoću kojih provodi sate učenja.

Cilj je naučiti djecu kako učiti, istraživati, proučavati, podučavati, pomagati. Rad u boravku snažno utječe na emocije učenika, sigurnost u sebe, samopoštovanje, povjerenje u prijatelje, suradnju, pomaganje, odgovornost, znatiželju, samovrednovanje, zdrav moral, osjećaj uspješnosti, snalažljivost, okretnost, pravo na pogrešku i prihvaćanje pogrešaka kod sebe i drugih.

U produženom boravku povezuju se igra, učenje i rad

**RASPORED RADA U PRODUŽENOM BORAVKU**

**PRIJEPODNE:**

8:00 – 9:00 Dolazak učenika u boravak, gledanje crtanih filmova, slušanje glazbe, opuštanje i jutarnja tjelovježba

9:00 – 9:30 Didaktičke igre, slobodno vrijeme učenika da odaberu što žele raditi

9:30 – 9:45 Užina

9:45 – 11:00 Pisanje zadaća, ponavljanje uz kratke (brain break) pauze

11:00 – 12:25 Organizirano slobodno vrijeme učenika koje se ostvaruje kroz likovne radionice, sportske igre, ples, pjesmu, informatičke radionice, kreativno čitanje i pisanje i slično

12:30 – 13:00 Ručak - učiteljica organizira pranje ruku, odlazak u blagovaonicu i smještaj djece. Tijekom objeda provodi odgojno–obrazovni rad usmjeren na primjereno ponašanje pri objedu i komunikaciju s drugima.

13:00 – 13:15 Priprema za rad u redovitoj nastavi i odlazak u učionicu

**POSLIJEPODNE:**

11:30 – 12:25 – Dolazak učenika u boravak i učenički odmor od nastave ( društvene igre, slikovnice, knjige, dječji tisak, razgovor)

12:30 – 13:00 – Ručak - učiteljica organizira pranje ruku, odlazak u blagovaonicu i smještaj djece. Tijekom objeda provodi odgojno–obrazovni rad usmjeren na primjereno ponašanje pri objedu i komunikaciju s drugima.

13:00 – 14:30 – Pisanje zadaća, ponavljanje naučenog kroz igru, grupni rad ili individualni rad uz kratke (brain break) pauze

14:30 – 15:00 – Slobodno vrijeme učenika za igru, ples, pjesmu, odmor

15:00 - Užina

15:15 – 16:30 - Organizirano slobodno vrijeme učenika koje se ostvaruje kroz likovne radionice, sportske igre, ples, pjesmu, informatičke radionice, kreativno čitanje i pisanje i slično.

**ORGANIZACIJA RADA U PRODUŽENOM BORAVKU**

**Organizirano slobodno vrijeme provodit će se kroz tjedan:**

***PONEDJELJKOM* – kreativne radionice (crtanje, slikanje, izrada ukrasnih predmeta, origami i slično.)**

***UTORKOM* – radionica malih znanstvenika (korištenje enciklopedija, izrada projekata, izvođenje zanimljivih pokusa i slično)**

***SRIJEDOM* - sviranje, ples i pjesma**

***ČETVRTKOM* –sportske igre (igre na otvorenom, momčadske, štafetne, elementarne, šetnje i slično)**

***PETKOM* – informatička radionica (Kako sigurno surfati internetom?, igre na računalu, mozgalice, pitalice, izrada kreativnih filmića i slično)**